   هراري (ويب ڊيسڪ) قومي ڪرڪيٽ ٽيم جي هيڊ ڪوچ مصباح الحق چيو آهي ته ننڍين ٽيمن خلاف کيڏندي وڌيڪ دٻاءُ هوندو آهي، ڇو ته اميدون وڌيڪ هونديون آهن. هراري مان آن لائن گفتگو ڪندي مصباح الحق چيو ته ڏکڻ آفريقا خلاف سيريز کٽي رهي، ٽيم ۾ مومينٽم سٺو ٺهيل آهي، زمبابوي ۾ به ان کي برقرار رکنداسين. هن چيو ته زمبابوي خلاف سيريز ۾ اسان وٽ غلطيون سڌارڻ جو موقعو آهي، ميزبان ٽيم بنا دٻاءَ جي ئي ميدان ۾ لهندي، هوم ڪنڊيشن ۾ هن وقت زمبابوي آهي، ان کي ڪنڊيشن جي خبر آهي. سندس چوڻ هو ٽيم ڪامبينيشن اهڙو ٺاهينداسين ته روٽيشن به ٿئي، چانس به ملن ۽ سيريز به کٽيون، اسان کي نظر اچي رهيو آهي ته ورلڊ ڪپ لاءِ ڪهڙي ڪامبينيشن سان وڃڻو آهي.